google/wiki40b huggingface dataset:
Henry Frederick, prins av Wales

Henry Frederick Stuart (født 19. februar 1594, død 6. november 1612) var eldste sønn av Jakob I av England og VI av Skottland og Anna av Danmark.
Han ble født på Stirling Castle, og ble umiddelbart etter fødselen utnevnt til hertug av Rothesay, jarl av Carrick og Lord of the Isles. Etter farens tiltredelse på den engelske tronen i 1603 ble han også hertug av Cornwall, og i 1610 ble han prins av Wales og jarl av Chester. Han var således den første som hadde alle de titler som tradisjonelt tilfeller mannlige tronarvinger i Storbritannia.
Henry var en lovende tronarving, og da han døde av tyfus bare atten år gammel ble det sett som en tragedie for nasjonen. Hans yngre bror Charles, som var svakelig og hadde levd i skyggen av Henry, arvet titlene. Henry ble gravlagt i Westminster Abbey.
Henrico County og Cape Henry i Virginia er oppkalt etter ham. Det er også Prince Henry's Grammar School i Otley i West Yorkshire og Prince Henry's High School i Evesham i Worcestershire.
Xylotrupes sumatrensis

Utseende

En stor, blank, brunrød til svart hornbille. Hannen har, som vanlig for slekten, et kraftig, fremoverrettet horn på pronotum og et oppoverkrummet horn på hodet, begge er kløvet i spissen.

Levevis

Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.

Utbredelse

Arten lever på Sumatra.
HTC Corporation

Sykkelsponsor

HTC er hovedsponsor for sykkellaget fra UCI ProTour, Team HTC-Highroad. Der har de vært hovedsponsor siden 2009.
Yunganggrottene

Yunganggrottene (kinesisk: 云冈石窟, pinyin: Yúngāng shíkū) ved Datong i Shanxi-provinsen i Kina er sammen med Mogaogrottene og Longmengrottene en av de tre mest berømte antikke skulpturstedene i Kina.
I 2001 ble Yunganggrottene oppført på UNESCOs Verdensarvliste. De ble til den gang da Datong var hovedstad for det nordlige Wei-dynastiet (北魏) under Heping- og Zhengguangæraene. Arbeidet startet i år 460 og pågikk til 525.
Da den første keiseren besteg tronen i Datong var buddhismen svært rik og florerende i landet. Etter at keiser Tai wu døde i 452 fikk i 460 munken Tan Yao oppdraget å begynne å hugge ut fem grotter som kom att bli senter for buddhistisk kunst i det nordre Kina. Dette arbeidet skal bl.a. ha blitt utført sammen med fem indiske munker.
Mellom årene 471 og 494 var andakten til Buddha utbredt blant adelen og i hoffet, og da ble tolv flere grotter hugget ut og Chongfutempelet bygd. Selv etter at det hoff-finansierte arbeidet med grottene var avsluttet i 525, kom munker med lavere rang for å fortsette å hugge ut nye grotter. Disse grotter er mindre enn de tidligere, mange av dem svært små og er over 200 i tallet.
Under Liao-dynastiet ble det bygd beskyttende rammer fremfor flere av grottene som på den måten ble til templer. Disse ble ødelagte under en krig i 1122, men ble bygd opp igjen framfor grotte 5, 6 og 7 i 1651.
Sammenlagt finnes det 252 grotter av varierende størrelser og 51 000 statuer på en strekning tilsvarende om lag én kilometer. Ovenfor grottene fins ruinene fra et slott, en mur og et forsvarstårn fra Mingdynastiet. Den største statuen er 17 meter høy, og den minste kun 2 centimeter.
De første grottene er i en stil som er lik de indiske chaityas og gandharanstilene. Noen av de store statuene ser ut til å kunne være influert av statuene i Bamiyan i Afghanistan (nå ødelagt av taliban). Man kan også gjenfinne gresk-romerske, iranske og bysantinske trekk. Alle disse stilene ble blandet med en kinesisk stil, noe som gjør Yunganggrottene svært spesielle og til en av menneskehetens største kulturskatter.
Piksel (festival)

Piksel er et nettverk av kunstnere og en årlig mediakunstfestival, basert i Bergen, som retter søkelyset mot forholdet mellom kunst og frie teknologier, arrangert for første gang i 2003.
Piksels grunntanke bygger på at kunstnere, på tvers av fagfelt, selv skal ha kontroll over sin egen produksjon. Derfor er redskaper som fri programvare / åpen maskinvare sett på som best egnet til dette. Internasjonalt er Piksel kanskje det viktigste møtestedet for aktører i dette feltet, som mer og mer fremtrer som en ny bevegelse med økende aktivitet og oppmerksomhet rettet mot seg. Under fjorårets festival samlet Piksel nærmere 50 deltakere fra 12 forskjellige land til 4 dager med utveksling av kunst, kode og idéer basert på fri kultur i praksis. Etter 16 års eksistens har Pikselfestivalen vokst til å bli et stort arrangement, som faglig er et av de viktigste møtestedene internasjonalt for kunstnere og utviklere som arbeider med fri programvare og åpen maskinvare.  Kjennskapen til tematikk og nettverket som er samlet gjennom festivalaktiviteten har åpnet for at Piksel også involveres i ulike samarbeidsprosjektet internasjonalt og lokalt utenfor festivalperioden.
Piksel har som formål å fremme åpne teknologier for produksjon og visning av elektronisk kunst. Dette gjøres gjennom en omfattende satsning på formidling gjennom den årlige avviklingen av Pikselfestivalen, lokale seminar og workshops, samt deltagelse på internasjonale konferanser og festivaler som berører Piksels tematikk. Videre fokuserer Piksel på forskning og utvikling med fokus på sanntidsbasert teknologi, og tverrfalige produksjoner med ulike samarbeidspartnere internasjonalt.
Piksel er fra og med 2008 etablert som en selvstendig organisasjon i egne lokaler, og drives med tilskudd fra Norsk Kulturråd, Bergen kommune og andre.
Piksel er en av nodene i ProduksjonsNettverk for Elektronisk Kunst (PNEK) sammen med BEK (Bergen), NoTAM (Oslo), Atelier Nord (Oslo) og Trondheim Elektroniske Kunstsenter (TEKS)
Lås

En eller et lås er en mekanisk festeanordning som kan brukes på en grind, en dør, et vindu, en luke, et fartøy eller en beholder (skrin, skap, koffert eller lignende) for å begrense adgangen til det som dermed blir innelukket eller innelåst. Låser åpnes vanligvis ved bruk av nøkler eller kode, men i enkleste tilfelle ved å løfte opp en hempe eller hendel.

Historikk

Sikring av eiendeler har lenge opptatt folk over hele verden. Låsing har da stort sett vært det foretrukne alternativ fremfor å overvåke eller skjule eiendelene. Tidlige løsninger inkluderte knuter for enten å avsløre, som tyvknop, eller hemme, som den gordiske knute. Historikere er usikre på hvor den første låsen ble oppfunnet, men mye tyder på at låsen opprinnelig ble utviklet i de egyptiske, greske og romerske sivilisasjonene uavhengig av hverandre. Låser og nøkler av tre var i bruk så tidlig som 4000 år siden i Assyria og i Bibelen nevnes låser i metall allerede i mosebøkene på et tidspunkt som er anslått til ca. 1400 f.kr da Jakob og hans tolv sønner emigrerte fra landområdet som er dagens Israel og til Egypt. 
Den moderne nøkkellåsen ble oppfunnet av Linus Yale i 1844, og de fleste mekaniske sylinderlåser som brukes i dag, bygger på dette prinsippet.

Oppbyggingen av en moderne dørlås

Moderne låser leveres i mange varianter. I Norge tenker vi oftest på låsen i en ytterdør i et bolighus eller næringsbygg. Denne er i dag oftest en innfelt lås der en låskasse er innfelt i selve dørbladet. En, eller oftest to bolter stikker ut og griper i sluttstykket eller dørstolpen i dørkarmen. Boltene falle og reile, er de aktive delene for låsens funksjon: Den fjærbelastede fallen med sin skråflate, holder døren på plass inntil noen bruker dørvrideren for å åpne. Reilen kan være firkantet, rund eller ha form som en hake, og er den bolten som holder døren låst. Kontroll av denne – låsing eller åpning – kan skje med nøkkel, kode, adgangskort eller en elektronisk brikke. Mekaniske nøkler finnes i to hovedtyper; tilholderlåsnøkkel eller sylinderlåsnøkkel. 
I Skandinavia brukes i hovedsak låser med mål etter standarden SIS (Svensk Industristandard), mens det på kontinentet ofte benyttes låser etter standarden DIN (Deutsches Institut für Normung).
Termisk ekspansjon

Termisk ekspansjon er tendensen materie har til å endre volum ved endring i temperatur. Når et stoff varmes opp begynner partiklene å forflytte seg raskere og holder da en større gjennomsnittlig avstand. Materialer som trekker seg sammen ved økende temperaturer er sjeldne; denne effekten er begrenset i størrelse og oppstår bare innenfor begrensede temperaturområder. Graden av ekspansjon dividert med endringen i temperatur kalles materialets koeffisient av termisk ekspansjon og varierer generelt med temperatur.
Bygmester Solness

Handlingen

Skuespillet innledet en ny vending i Ibsens forfatterskap. Hovedpersonen er en gammel mann som har nådd toppen i sin karriere, men som oppdager at han ikke er tilfreds. Han synes at han egentlig ikke har oppnådd det han ville, hverken i kunsten eller i kjærligheten. Han frykter og undertrykker dem som er yngre enn seg, men han lengter desperat etter ungdom, også. Den unge og forførende frekke Hilde Wangel (som også er med i Fruen fra havet) trenger inn i livet hans og tvinger ham til å se alt dette i øynene.
Mens Ibsens samtidsdramaer opp til nå har hatt enkle og klare sosiale konflikter, ekteskapsdramaer, økonomiske kriser og så videre, er Solness en person som er konfrontert med mer abstrakte eksistensielle dilemmaer. Han sier han har drømt om å bygge tårn, men har bygd hus. Det symbolske og det mystiske, som begynte å komme til syne i Rosmersholm, preger nå måten Ibsen  bygger opp intrigen på.
Det er rimelig at mange har spurt seg om Ibsen nå skrev om seg selv som gammel mann. Alle hans fire siste stykker handler om veletablerte menn som hadde feilet, i sine egne eller andres øyne. I tre av dem dør disse mennene før stykket er over. Mislykket kjærlighet, og gjerne lengsel etter ungdom, er også sentrale temaer.

Trivia

I Andrew Lloyd Webber sin musikal Aspects of Love starter forestillingen med at hovedpersonen Rose spiller Hilda i Bygmester Solness. Ibsen, og forestillingen, blir nevnt flere ganger i musikalen
Coprophagia (hund)

Koprofagi/Coprophagia er i realiteten en teknisk terminologi for å beskrive at hunder spiser avføring. Dette fenomenet har vært studert av en rekke forskere uten at de har funnet et definitivt svar på problemet. Coprophagia kan føre til akutt diaré og evt. også alvorlige sykdommer dersom avføringen inneholder smittestoff.

Årsak

Ernæringsmessige behov kan være en årsak hos noen hunder, men helt klart bare hos et fåtall. For andre kan det rett og slett være kjedsomhet eller en spiseforstyrrelse som er årsaken, uten at noen har klart å dokumentere dette med noen grad av sikkerhet heller. Det kan også ha med genetikk å gjøre, i den grad at (ville) tisper jo gjerne spiser avføringen til valpene sine, for derigjennom å skjule de for eventuelle predatorer.
Noen mener også at tilstanden kan ha sammenheng med andre sykdommer, som f.eks pankreatit, problemer med bukspyttkjertelen, infeksjoner i tarmkanalen, en for fettrik diett m.m.
Vi kan vel også slå fast at hunder på en eller annen måte finner avføring attraktivt å spise (i noen sammenhenger), ellers ville de ikke spist det.

Løsning

Den beste måten å løse problemet på er naturligvis å hindre hunden tilgang til slik avføring. Et alternativ kan være å lufte hunden i bånd, slik at du kan kontrollere hva den får tilgang til. Noen hunder lærer også at det å spise avføring gir dem oppmerksomhet, fordi du reagerer. Det kan derfor også være en løsning å «lære» hunden at å gå forbi avføring uten å spise det lønner seg i form av at den får en godbit/ball eller annet hunden ønsker å oppnå.
Elgåa (Engerdal)

Elgåa er ei elv i Engerdal kommune i Hedmark. Den har sine kilder sørvest for Elgåhogna i Femundsmarka nasjonalpark og munner ut i Femunden to kilometer sørvest for bygda Elgå. Elva er 16,3 km lang, og har et nedbørfelt på 43,22 km². Middelvannføringen ved munningen er 0,70 m³/s.
Norsk Ordbok

Historie

Arbeidet med verket startet hos Det Norske Samlaget i 1930. Det ble etablert en liten fagredaksjon, og utover 1930-tallet bidro rundt 550 frivillige med å samle, registrere og forklare dialektord fra hele landet. I 1950 ble det første heftet gitt ut, og i 1966 det første bindet.
Driften ble gradvis profesjonalisert og i 1972 lagt under Universitetet i Oslo. På slutten av 1990-tallet hadde det imidlertid fortsatt bare kommet ut tre bind, og i 2000 tok samlagsdirektør Audun Heskestad initiativ til en styringsgruppe ledet av Steinulf Tungesvik for å legge en plan for ferdigstillelse av de resterende ni bindene til grunnlovsjubileet i 2014. Med støtte fra Kulturdepartementet ble prosjekt «Norsk Ordbok 2014» lansert i 2002, og staben ble bygd opp fra åtte til 33–34 årsverk. Siden har bind 4–11 kommet ut etter planen, men da prosjektperioden utløp 1. mars 2015 gjensto fortsatt bind 12 samt en brukerveiledning. Universitetet hadde allerede 1. juli 2014 sendt oppsigelsesvarsel til 27 ansatte på prosjektet etter at Institutt for lingvistiske og nordiske studier hadde vedtatt at de ikke ønsket å ha ansvar for ordboken etter prosjektslutt. Venstreleder Trine Skei Grande kritiserte UiO for håndteringen av prosjektet.

Nettutgave

I mars 2012 lanserte prosjektet en nettutgave av ordboka. Nettutgaven har imidlertid bare oppslagsord fra og med I, fordi A-H ikke er digitalisert.
Auferstanden aus Ruinen

Auferstanden aus Ruinen (tysk for «Gjenoppstått av ruiner») var nasjonalsangen i det tidligere DDR (Øst-Tyskland) fra 1949 til die Wende i 1990.

Tysk originaltekst

Auferstanden aus Ruinen
1. vers:
Auferstanden aus Ruinen

Und der Zukunft zugewandt,

Lass uns dir zum Guten dienen,

Deutschland, einig Vaterland.

Alte Not gilt es zu zwingen,

Und wir zwingen sie vereint,

Denn es muss uns doch gelingen,

Dass die Sonne schön wie nie

|: Über Deutschland scheint. :|
2. vers:
Glück und Frieden sei beschieden

Deutschland, unserm Vaterland.

Alle Welt sehnt sich nach Frieden,

Reicht den Völkern eure Hand.

Wenn wir brüderlich uns einen,

Schlagen wir des Volkes Feind!

Lasst das Licht des Friedens scheinen,

Dass nie eine Mutter mehr

|: Ihren Sohn beweint. :|
3. vers:
Lasst uns pflügen, lasst uns bauen,

Lernt und schafft wie nie zuvor,

Und der eignen Kraft vertrauend,

Steigt ein frei Geschlecht empor.

Deutsche Jugend, bestes Streben

Unsres Volks in dir vereint,

Wirst du Deutschlands neues Leben,

Und die Sonne schön wie nie

|: Über Deutschland scheint. :|

Dansk oversettelse

Opstået af ruiner
1. vers:
Opstået af ruiner

og vendt mod fremtiden,

lad os tjene dig til det gode,

Tyskland, forenet fædreland,

gammel nød skal betvinges,

og vi betvinger den forenet,

for det må da lykkes os,

at solen skøn som aldrig før,

|: over Tyskland skinner :|
2. vers:
Lykke og fred skal være beskåret,

Tyskland vores fædreland,

hele verden længes efter fred,

ræk alle folk jeres hånd.

når vi broderligt os forener,

besejrer vi folkets fjende!

Lad fredens lys skinne ,

så at aldrig igen en moder

|: sin søn begræder:|
3. vers:
Lad os pløje, lad os bygge,

lær og skab som aldrig før

og stolende på egen kraft,

stiger en frigjort slægt frem.

Tysk ungdom, vores folks

bedste stræben i dig forenet,

vil du give Tyskland nyt liv,

og solen skøn som aldrig før

|: skinner over Tyskland :|

Svensk oversettelse

Från ruiner står det åter
1. vers:
Från ruiner står det åter

Mot framtiden vänder det

Hoppas det oss tjäna låter

Tyskland, land i enighet

Gamla sorger vi betvinga

och det göres hand i hand

Ty framgången skall betinga

solsken, skönt som aldrig förr

|: över tyskars land :|
2. vers:
Frid och lycka vare med den

staten, Tyskland – fosterland

Hela världen söker freden

sträck till folken ut en hand

När som bröder vi gått samman

vi besegrar folkets fi

Då för freden brinner flamman

så en moders gråt som spills

|: ej för sonen bli :|
3. vers:
Låt oss ploga, låt oss bygga

flitigt knega, lära vitt

Var i egna kraften trygga;

skapas skall ett släkte fritt

Alla unga tyskars möda

folket enas i dess brand

Nya livet skall ni föda;

solsken, skönt som aldrig förr

|: över tyskars land :|
Den hellige stol

Den hellige stol eller Den apostoliske stol er betegnelsen for bispedømmet Roma og dermed pavens embete og hans tjenesteapparat.
Den hellige stol er forskjellig fra Vatikanstaten, som er en suveren stat med et territorium. Paven er imidlertid også statsoverhode for Vatikanstaten, og Den hellige stol tar hånd om forvaltningen av staten. Således akkrediteres utenlandske ambassadører til Den hellige stol istedenfor Vatikanstaten, og Den hellige stol inngår diplomatiske avtaler (konkordater) på vegne av både seg selv og Vatikanstaten. Som hovedregel er Den hellige stol part på egne vegne i avtaler om kirkelige anliggender, mens den er part på Vatikanstatens vegne i avtaler av mer praktisk art (f.eks. om samarbeid med Italia om postvesen, telefoni, myntenhet og vakthold rundt Vatikanet).
Den hellige stol, eller pavens embede, betraktes i folkeretten ofte som et suverent, ikke-statlig rettssubjekt. I folkeretten er dette det eneste tilfellet der en naturlig person i kraft av sitt embede, og så lenge han innehar dette, regnes som et folkerettssubjekt. Dermed skiller paven seg fra andre statsoverhoder, som handler for et folkerettssubjekt uten selv å være det.
Som sådan er Den hellige stol medlem eller observatør av forskjellige internasjonale organisasjoner; ved FN er Den hellige stol innvilget status som permanent observatør. Dette er ikke uomstridt, siden andre ikke-regjeringsorganisasjoner, særlig andre kirke- og trossamfunn, ikke har noen lignende status. Imidlertid er kritikken ikke lenger så sterk, siden de fleste stater anerkjenner pavens innsats for fred. Med FN-reformen fra 2004 har FNs generalforsamling innvilget Den hellige stol ytterligere rettigheter. Den hellige stol får delta i debattene på de årlige møtene, uten å måtte vente på tillatelse fra andre stater, og har også fått rett til å svare på forhold som angår Den hellige stol.
Det må også understrekes at Den hellige stol ikke er identisk med Den katolske kirke, som utgjør et eget rettssubjekt. Den katolske kirke er ikke noe eget folkerettssubjekt; men paven eller Den hellige stol representerer imidlertid, som overhode for Den romersk-katolske kirke, denne utad og dermed også dennes interesser.
Den hellige stol har som følge av Lateranoverenskomsten adoptert italiensk lovgivning, men meddelte at den fra 1. januar 2009 ikke lenger automatisk vil gjøre dette, men vil vurdere hver lov for seg. Det er en åpning i avtalen for at Vatikanet kan reserve seg mot lover som er på kant med kirkens lære, men kirken går i slike tilfeller noe lengre enn dette.
Som eneste bispedømme i verden, ved siden av bispedømmet Roma, har bispedømmet Mainz i Tyskland også betegnelsen «den hellige stol».

Norske diplomatiske forbindelser

Norge og Den hellige stol har hatt diplomatiske forbindelser siden 1982, Den hellige stol har en representant stasjonert i Stockholm, mens nordmenn er representert via den norske ambassadør til Sveits, stasjonert ved Norges ambassade i Bern, sideakkreditert. En avtale mellom Italia og Den hellige stol sa nemlig at man ikke kan ha samme ambassadør akkreditert til Italia og til Den Hellige Stol samtidig.
Minna Wetlesen

Privatliv

Minna ble født i Drammen til den danskfødte marineoffiseren og skipsføreren Ludvig Wilhelm Bülow (1790–1834) og Annette von Bülow. De bodde i Drammen inntil hennes far døde, da valgte moren å flytte tilbake til København. De hadde en stram økonomi slik at Minna også måtte hjelpe til. Hun laget kunsthåndarbeid som ble solgt.
Minna ville tilbake til Norge og tok sjansen da hun fikk mulighet til en guvernantepost. I Norge traff hun landbruksskolelærer Frederik Wetlesen (17.9.1815–10.5.1890) som kom fra Abildsø gård. De giftet seg 22. mars 1845.

Landbrukskolen

Fredrik og broren Niels underviste på landbrukskolen som deres far, Jørgen von Zenthen Wetlesen (1787–1864), hadde opprettet. 1947 overtok Fredrik og Niels ansvaret for skolen og Minna hjalp til med å drive skolen. I 1864 overtok det offentlige landbrukskolen og flyttet denne til Ullensaker.

Husmorskolen

17. mars 1865 startet Minna og Frederik Husgjerningsskole for unge Piger hovedsagelig af Bondestanden. Dette var Europas første husmorskole. Skolen lå på Abildsø, og i 2001 ble det satt opp en byste av henne på Abildsø skole.
Udatsjnyj

Udatsjnyj (russisk: Уда́чный) er en by i Republikken Sakha i Russland. Den ligger ved elva Markha (ei sideelv til Viljuj), rundt 970 km nordvest for Jakutsk. Innbyggertall: 15 698 (folketelling 2002).
Den ble grunnlagt som en bymessig bosetning i 1968. Bystatus ble innvilget i 1987. Økonomien er basert på utvinning av diamanter fra Udatsjnajagruven, som ble oppdaget i 1955.
Dicheros esmeraldus

Utseende

En middelsstor (ca. 18 millimeter), avlang, blankt svart gullbasse uten metallisk glans. Dekkvingen har et bredt, blågrønt tverrbånd.

Utbredelse

Arten finnes i Indonesia (Sulawesi).
Østervold (observatorium)

Østervold er et astronomisk observatorium ved Botanisk Have i København, opprettet i 1861. Universitetsobservatoriet på Rundetårn var blitt for lite, så derfor ble Østervoldobservatoriet opprettet. Dobbeltteleskopet er en 36 cm refraktor med en brennvidde på 4,9 m til visuelle observasjoner og en 20 cm refraktor med en brennvidde på 4,8 m til fotografiske opptak. 
Grunnet lysforurensing og rystelser fra undergrunnsbanen, har observatoriet ingen vitenskapelig betydning lengere. I 1953 flyttet Københavns Universitets Astronomiske Observatorium til Brorfeldeobservatoriet, syd for Holbæk. Østervold er ofte brukt blant ornitologer. Bygningen ble fredet i 1959.
Suplex

Suplex er et vanlig wrestlingangrep, et sterkt løfteknep som omtrent alle wrestlere bruker.
Det er mange måter å gjøre suplekser på, men oftest blir de gjort bakfra.
Man tar tak rundt motstanderen og løfter ham/henne høyt og lar seg selv falle bakover.
Blir det gjort bakfra, fører det til at motstanderen lander på ryggen.
Magamba (elv)

Magamba er en elv i det sørvestlige Tanzania. Den renner gjennom Rukwadalen.
Bradycinetulus

Utseende

Middelsstore (ca. 15-18 millimeter), brede og høyt hvelvede, halvmatte, rødbrune tordivler. Hodet er stort og bredt, hos hannen med oppbøyd forkant. Pronotum er bredt, rundet, hos hannen uthulet foran med to oppstående, korte pigger, halvmatt og knapt synlig punktert. Hunnene mangler den oppbøyde "snuten" og uthulingen og piggene på pronotum. Dekkvingene er hvelvede  med fine punktrader. Beina er kraftige gravebein, leggene krumme, på forbeina med butte tenner langs hele ytterkanten, ikke bare i spissen. Undersiden er kledt med lange, gulaktige hår.

Levevis

I likhet med tordivlene graver disse billene lange ganger, som de fyller med humus eller gjødsel som larvene eter. De voksne billene flyr godt.

Utbredelse

Artene er utbredt i USA.
1. luft- og luftforsvarskommando

1. luft- og luftforsvarskommando (russisk 1-е командование ВВС и ПВО) var en tidligere kommando-stab på operasjonelt nivå i Vestre militærdistrikt i Russland.
Kommandoen ble omorganisert i 2009, og i 2015 fikk den navnet 6. fly- og luftforsvararmé.